
TEISĖJŲ TARYBA

NUTARIMAS
DĖL TEISĖJŲ TARYBOS 2008 M. LAPKRIČIO 13 d. NUTARIMO NR. 13P-202-(7.1.2)
„DĖL TEISĖJŲ SPECIALIZACIJOS TAM TIKRŲ KATEGORIJŲ BYLOMS NAGRINĖTI NUSTATYMO TVARKOS APRAŠO PATVIRTINIMO“ PAKEITIMO 

[bookmark: _GoBack]2019 m. gegužės 31 d. Nr. 13P-88-(7.1.2)
Vilnius

Vadovaudamasi Lietuvos Respublikos teismų įstatymo 120 straipsnio 16 punktu, Teisėjų taryba n u t a r i a:
 Pakeisti Teisėjų specializacijos tam tikrų kategorijų byloms nagrinėti nustatymo tvarkos aprašą, patvirtintą Teisėjų tarybos 2008 m. lapkričio 13 d. nutarimu Nr. 13P-202-(7.1.2) „Dėl Teisėjų specializacijos tam tikrų kategorijų byloms nagrinėti nustatymo tvarkos aprašo patvirtinimo“, su visais pakeitimais ir papildymais: 
1. Pakeisti 4 punktą ir jį išdėstyti taip: 
„4. Specializacija  negali būti nustatoma vienam teismo teisėjui (išskyrus ikiteisminio tyrimo teisėją). Specializacijai priskirtiną teisėjų skaičių nustato teismo pirmininkas, atsižvelgdamas į  gaunamų tam tikros kategorijos bylų skaičių teisme, taip pat įvertinęs įstatyme įtvirtintus tam tikrų kategorijų maksimalius bylų išnagrinėjimo terminus“.
2. Pakeisti 6 punktą ir išdėstyti jį taip:
„6. Teisėjų specializacija gali būti nustatoma bet kurių kategorijų byloms, jei teismo pirmininkas, atsižvelgdamas į teisėjų kvalifikaciją ir atskiros srities žinias, įžvelgia poreikį tokią specializaciją nustatyti (pavyzdžiui, padidėjus tam tikros kategorijos bylų skaičiui teisme).
3. Papildyti 61 punktu:
„61. Kriterijai, kuriais gali būti remiamasi paskirstant teisėjus į jau nustatytas specializacijas teisme:
6.1. karjeros ar į pensiją išėjusių teisėjų, teisėjų, kurių įgaliojimai sustabdyti ar pasibaigę, specializacijos;
6.2. teisėjo prašymas specializuotis tam tikros kategorijos bylose;
6.3. teismo teisėjų susirinkimo išreikšta nuomonė arba teismo teisėjų apklausos metu gauta nuomonė dėl teisėjų specializacijų teisme;
6.4. kitos objektyvios aplinkybės, pagrįstos motyvuotu teismo pirmininko sprendimu“.
 4. Papildyti 62 punktu: 
„62. Teisme specializacija gali būti nenustatoma, jei per mažas teisėjų skaičius teisme (o kai teismas sudarytas iš teismo rūmų - teismo rūmuose), ar teismo pirmininkas nusprendžia, kad nustatyti specializaciją netikslinga.“
5. Pakeisti 10 punktą ir jį išdėstyti taip:
„10. Jei sutikimo nagrinėti tam tikros kategorijos bylas nepareiškia reikiamas teisėjų skaičius arba nepavyksta nustatyti teisėjų specializacijos pagal teisėjų prašymus, teisėjų specializaciją nustato teismo pirmininkas, įvertinęs teismo teisėjų susirinkimo arba teismo teisėjų apklausos būdu išreikštą nuomonę. Teisėjai paskirstomi į specializacijas gali būti  paskiriant teisėją eilės tvarka pagal teismo teisėjų sąrašą, sudarytą pagal unikalius teisėjų kodus, pavyzdžiui, pradedant nuo mažiausio arba nuo didžiausio, arba vieną kartą skiriant pagal mažiausią, kitą – pagal didžiausią, ir kitais būdais.“ 

